กรมควบคุมโรค รับสมัครล่ามภาษาจีน ช่วยคัดกรองผู้เดินทางที่ 3 สนามบินนานาชาติ พร้อมซักประวัติผู้ป่วย  แนะ 5 วิธีป้องกันไวรัสโคโรนา
กรมควบคุมโรค รับสมัครล่ามภาษาจีน ช่วยคัดกรองผู้เดินทางที่ 3 สนามบินนานาชาติ พร้อมซักประวัติผู้ป่วย แนะ 5 วิธีป้องกันไวรัสโคโรนานางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กรมควบคุมโรค กระทรวงสาธารณสุข ขอประชาสัมพันธ์ขอรับสมัครล่ามภาษาจีน สำหรับคัดกรองผู้เดินทางที่ท่าอากาศยานนานาชาติ บริเวณสนามบินสุวรรณภูมิ สนามบินดอนเมือง และสนามบินอู่ตะเภา เพื่อทำหน้าที่สัมภาษณ์คัดกรองผู้ที่เดินทางจากพื้นที่เสี่ยงร่วมกับเจ้าหน้าที่ด่านควบคุมโรค กรมควบคุมโรค โดยจะมีทีมดูแลเรื่องอุปกรณ์ป้องกันร่างกาย เช่น หน้ากาก N95 ชุดป้องกันการติดเชื้อ(PPE) พร้อมสอนวิธีการสวมใส่ที่ถูกต้อง ส่วนช่วงเวลาปฏิบัติงานจะแบ่งเป็น 2 กะ ระหว่างเวลา 08.00 น.-20.00 น. และ 20.00 น.-08.00 น.สำหรับคุณสมบัติของล่ามภาษาจีนไม่จำกัดเพศ มีอายุระหว่าง 20-45 ปี สามารถเข้าใจศัพท์ทางการแพทย์และสาธารณสุขเบื้องต้น โดยมีค่าตอบแบบเหมาวันละ 5,000 บาท หรือแบบรายชั่วโมง 400-600 บาท โดยต้องทำสัญญาจ้างกับกรมควบคุมโรคและเซ็นต์ชื่อปฏิบัติงานกับกรมควบคุมโรค ผู้สนใจสามารถติดต่อได้ที่หมายเลขโทรศัพท์ 089-787-0340        นอกจากนี้ กรมควบคุมโรค ยังรับสมัครล่ามภาษาจีน เพื่อทำหน้าที่สัมภาษณ์ผู้ป่วยและติดตามผู้สัมผัสร่วมกับทีมสวบสวนโรค มีรูปแบบการปฏิบัติงานโดยซักประวัติผู้ป่วยผ่าน Intercom รวมไปถึงการติดตามผู้สัมผัสร่วมกับทีมสวบสวนโรค แต่หากจำเป็นต้องสัมภาษณ์ต่อหน้า จะมีทีมดูแลเรื่องอุปกรณ์ป้องกันร่างกาย เช่น หน้ากาก N95 ชุดป้องกันการติดเชื้อ(PPE) พร้อมสอนวิธีการสวมใส่ที่ถูกต้องเช่นกัน ส่วนพื้นที่ปฏิบัติงานอยู่ที่กรุงเทพฯ นนทบุรี หรืออาจจะไปต่างจังหวัดบ้าง มีช่วงเวลาปฏิบัติงาน 09.00 น.-03.00 น. หรือต้องปฏิบัติงานเมื่อมีการพบผู้ป่วยต้องสงสัย        โดยคุณสมบัติของล่ามภาษาจีนไม่จำกัดเพศ มีอายุระหว่าง 20-45 ปี รวมถึงเข้าใจศัพท์ทางการแพทย์และสาธารณสุขเบื้องต้น มีค่าตอบแทนเหมาวันละ 5,000 บาท หรือแบบรายชั่วโมง 400-600 บาท โดยในวันที่ต้องเดินทางไปนอกพื้นที่กรุงเทพฯ และปริมณฑล จะมีค่าเดินทางจากที่พักมาถึงกรมควบคุมโรคแบบไปและกลับ ให้และเซ็นต์ชื่อปฏิบัติงานกับกรมควบคุมโรค ผู้สนใจสามารถติดต่อได้ที่หมายเลขโทรศัพท์ 061-998-1116นางสาวไตรศุลี กล่าวด้วยว่า สำหรับแนวทางป้องกันโรคปอดอักเสบจากเชื้อไวรัสโคโรนาสายพันธ์ใหม่ 2019 ตามที่องค์การอนามัยโรคได้ประกาศไว้คือ ขอให้ประชาชนหมั่นล้างมือด้วยน้ำและสบู่ หรือแอลกอฮอล์เจลล้างมือ ปิดปาก ปิดจมูกเวลาไอจาม ด้วยกระดาษทิชชู หรือต้นแขนด้านใน หลีกเลี่ยงสัมผัสใกล้ชิดกับผู้ป่วยที่มีอากาศติดเชื้อระบบทางเดินหายใจ หรืออาการคล้ายไข้หวัด ปรุงอาหารประเภทเนื้อสัตว์และไข่ให้สุกด้วยความร้อน และสวมอุปกรณ์ป้องกันเมื่อต้องสัมผัสกับสัตว์ป่ามีชีวิต หรือสัตว์เลี้ยงในฟาร์ม